
ŠIAULIŲ MIESTO SAVIVALDYBĖS ADMINISTRACIJOS
KULTŪROS SKYRIUS

SPRENDIMO „DĖL ŠIAULIŲ MIESTO SAVIVALDYBĖS TARYBOS 2014 M. RUGPJŪČIO 28 D. SPRENDIMO NR. T-201 „DĖL ŠIAULIŲ MIESTO KULTŪROS IR MENO PREMIJŲ SKYRIMO NUOSTATŲ PATVIRTINIMO“ PAKEITIMO“
PROJEKTO
AIŠKINAMASIS RAŠTAS

2023-02-02
Šiauliai

Parengto sprendimo projekto tikslai ir uždaviniai. 
Sprendimo projekto tikslas yra pakeisti Šiaulių miesto kultūros ir meno premijų skyrimo nuostatų (toliau – Nuostatai), patvirtintų Šiaulių miesto savivaldybės tarybos 2014 m. rugpjūčio 28 d. sprendimu Nr. T-201 „Dėl Šiaulių miesto kultūros ir meno premijų skyrimo nuostatų patvirtinimo“ 
pavadinimą ir 1, 3, 16 bei 17 punktus, atsižvelgiant į Lietuvos Respublikos vietos savivaldos įstatymo Nr. I-533 pakeitimo įstatymo Nr. XIV-1268 nuostatas ir Šiaulių miesto ir Šiaulių rajono teritorijų ribų keitimo įstatymą Nr. XIV-1378.	
Dabartinis sprendimo projekte aptariamų klausimų reguliavimas. 
Šiaulių miesto kultūros ir meno premijų skyrimo nuostatai patvirtinti Šiaulių miesto savivaldybės tarybos 2014 m. rugpjūčio 28 d. sprendimu Nr. T-201 „Dėl Šiaulių miesto kultūros ir meno premijų skyrimo nuostatų patvirtinimo“. Vėliau Nuostatai keisti 2017 m. spalio 5 d. sprendimu Nr. T-355 „Dėl Šiaulių miesto savivaldybės tarybos 2014 m. rugpjūčio 28 d. sprendimo Nr. T-201 „Dėl Šiaulių miesto kultūros ir meno premijų skyrimo nuostatų patvirtinimo“ pakeitimo“, 2018 m. kovo 1 d. sprendimu Nr. T-47 „Dėl Šiaulių miesto savivaldybės tarybos 2014 m. rugpjūčio 28 d. sprendimo Nr. T-201 „Dėl Šiaulių miesto kultūros ir meno premijų skyrimo nuostatų patvirtinimo“ pakeitimo“ ir 2021 m. gruodžio 23 d. sprendimu Nr. T-511 „Dėl Šiaulių miesto savivaldybės tarybos 2014 m. rugpjūčio 28 d. sprendimo Nr. T-201 „Dėl Šiaulių miesto kultūros ir meno premijų skyrimo nuostatų patvirtinimo“ pakeitimo“.
Sprendimo projekte numatytos naujos teisinio reglamentavimo nuostatos.
Sprendimu būtų pakoreguotas Nuostatų pavadinimas ir atitinkami punktai, kad dokumentas atitiktų galiojantį teisinį reglamentavimą.
Priėmus sprendimą, galimos pasekmės (teigiamos, neigiamos).
Pasekmės teigiamos: nuostatai atitiks galiojantį teisinį reglamentavimą.
Neigiamų pasekmių nenumatoma.
Priėmus sprendimą, keičiami ar pripažįstami negaliojančiais teisės aktai.
Priėmus šį sprendimą bus pakoreguotas Nuostatų pavadinimas ir 1, 3, 16 bei 17 punktai. 
Sprendimui įgyvendinti reikalingi priimti papildomi teisės aktai. 
Sprendimui įgyvendinti papildomų teisės aktų nereikia.
Sprendimui įgyvendinti reikalingos lėšos.
Sprendimui įgyvendinti lėšos nereikalingos. Lėšos kultūros ir meno premijoms numatytos Kultūros plėtros programoje.
Sprendimo projekto antikorupcinis vertinimas.
Neatliekamas.
Sprendimo projektą parengė Šiaulių miesto savivaldybės administracijos Kultūros skyrius. Tiesioginis rengėjas – Kultūros skyriaus vyriausioji specialistė Žydronė Tamutienė, tel. (8 41) 59 62 24 . 
Numatomo teisinio reguliavimo poveikio vertinimo rezultatai.
Neatliekamas.

